**РЕПУБЛИКА БЪЛГАРИЯ**

**М И Н И С Т Е Р С К И С Ъ В Е Т**

ПРОЕКТ!

**ПОСТАНОВЛЕНИЕ №**

**от……………….2013 година**

За изменение и допълнениена актове на Министерския съвет

**МИНИСТЕРСКИЯТ СЪВЕТ**

**ПОСТАНОВИ:**

**§1.** В Постановление № 234 на Министерския съвет от 1 август 2011 г. за политика на Република България на участие в международно сътрудничество за развитие се правят следните изменения и допълнения:

1. В заглавието на Постановление № 234 на Министерския съвет от 1 август 2011 г. за политика на Република България на участие в международно сътрудничество за развитие накрая се добавят думите ”и хуманитарната помощ”;

2. Чл. 2, т.1 след „2000 г.” се добавя „и за изработването на новата рамка за устойчиво развитие за периода след 2015 г.”;

3. чл. 5, ал. 3, т. 6 се отменя;

4. чл. 5, ал. 3, т. 7 се изменя така:

„7. Предоставяне на помощ за развитие в областта на образованието и науката”;

5. В чл. 10 се създава т. 8:

„8. утвърждаване на задания и критерии за определяне на потенциални бенефициенти по чл. 5, ал. 3, т. 7”.

6. В чл. 11, ал. 4 се създава т. 4:

„4. изработва проект на задание и критерии за определяне на потенциални бенефициенти.

7. Създава се чл. 20а:

„**Чл. 20а.** На базата на годишните план-графици Министерството на външните работи извършва програмно планиране на средствата за българската помощ за развитие за следващата бюджетна година. ”

8. Създава се чл. 24а:

„**Чл. 24а.** (1) Средствата за официалната помощ за развитие и хуманитарна помощ се предвиждат по бюджета на Министерството на външните работи със закона за държавния бюджет за съответната година в съответствие с текущата Средносрочна програма за помощ за развитие и хуманитарна помощ с изключение на средствата, предвидени за членски вноски в Европейския съюз и в други международни организации, които се изплащат от други министерства и ведомства.

(2) Предоставените средства по бюджета на Министерството на външните работи за официална помощ за развитие не могат да бъдат използвани и пренасочвани за други програми и разходи на Министерството на външните работи.

(3) До 20% от средствата по ал. (1) могат да се използват за отпускане на хуманитарна помощ.

(4) Предоставянето на средства на други ведомства във връзка с финансирането по линия на официалната помощ за развитие се извършва по реда на чл. 34, ал. 2 от Закона за устройството на държавния бюджет.

(5) Българският бизнес и гражданското общество могат да предоставят средства за помощ за развитие.”

**§2.** В Постановление № 1 на МС от 9.01.2013 г. за изпълнението на държавния бюджет на Република България за 2013 г. се правят следните изменения и допълнения:

1. Чл. 59 се изменя така:

„**Чл. 59.** (1) Предвидените в централния бюджет за 2013 г. средства за официална помощ за развитие се предоставят по бюджета на Министерството на външните работи, като до 20 % от тях могат да се използват за отпускане на хуманитарна помощ.

(2) 600 хил. лв. от средствата по ал. 1 се предоставят за Доверителния фонд на ЮНЕСКО за участие в международното сътрудничество за развитие.”

**§3.** Постановлението влиза в сила от деня на обнародването му в „Държавен вестник”.

**МИНИСТЪР-ПРЕДСЕДАТЕЛ И**

**МИНИСТЪР НА ВЪНШНИТЕ РАБОТИ:**

**ПЛАМЕН ОРЕШАРСКИ**

**ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

**НИНА СТАВРЕВА**

**ПОСТОЯНЕН СЕКРЕТАР НА МВнР:**

**ГЕОРГИ ДИМИТРОВ**

**и.д. ДИРЕКТОР НА ДИРЕКЦИЯ**

**„МЕЖДУНАРОДНО ПРАВО**

**И ЮРИДИЧЕСКИ ВЪПРОСИ”:**

**КРАСИМИР БОЖАНОВ**